Lachenalia purpureocaerulea is 'n meerjarige blomdraende plant en geofiet en deel van die renosterveld en Saldanha-strandveld. Die spesie is inheems aan die Wes-Kaap tussen Darling, Mamre en Malmesbury. Die voorkoms gebied was op sy grootste 63 km2, dit is dus 'n plant wat van nature beperk was in voorkoms. Die plant groei in nat, moerasagtige gebiede maar het reeds 80% van sy habitat verloor aan gewasverbouing. Die twee oorblywende subpopulasies is gefragmenteer en word nou ook bedreig deur indringerplante terwyl die bestaande habitat degradeer. Die totale populasie is minder as 500 plante. http://redlist.sanbi.org/species.php?species=3814-85 http://plantsoftheworldonline.org/taxon/urn:lsid:ipni.org:names:537226-1